อยากทราบอาการเหมือนกันไหมคะ
สวัสดีค่ะ โรคหนองในเทียมเป็นโรคติดต่อทางเพศสัมพันธ์ ที่ไม่ได้เกิดจากเชื้อที่ทำให้เกิดหนองในแท้ (เชื้อ Neisseria gonorrhoeae) โดยอาจเกิดได้ทั้งจากแบคทีเรีย หรือเชื้อปรสิตก็ได้ แต่ส่วนใหญ่จะเกิดจากเชื้อแบคทีเรีย ชื่อ Chlamydia trachomatis รองลงมาคืดเชื้อ Ureaplasma urealyticum ส่วนเชื้อปรสิต ซึ่งคือ Trichomonas vaginalis ก็สามารถจัดเป็นส่วนหนึ่งของโรคหนองในเทียมได้ค่ะส่วนใหญ่ของผู้ที่ติดเชื้อโรคต่างๆ ของหนองในเทียม มักไม่ค่อยมีอาการ ส่วนน้อยจะมีอาการต่างๆ กันไปได้ ได้แก่ มีอาการตกขาวผิดปกติ แสบ คันหรือเจ็บอวัยวะเพศ มีปัสสาวะแสบขัด ในบางรายหากเชื้อลามไปถึงปีกมดลูก อาจทำให้มีอาการปวดท้องน้อย ปวดหลัง คลื่นไส้ มีไข้ ปวดท้องน้อยในขณะที่มีเพศสัมพันธ์ หรือมีเลือดออกผิดปกติในระหว่างรอบเดือนได้